Kisan kiyashi a Jihar Kaduna, 2019
A ranar 10-11 ga Fabrairu, 2019,  an kashe mutane 141 a karamar hukumar Kajuru ta jihar Kaduna a Najeriya a cewar gwamnan jihar, sa'o'i kaɗan kafin babban zaɓen Najeriya. Waɗanda suka mutu sun haɗa da ‘ yan Adara 11 da Fulani 130. Sai dai an ruwaito ƙungiyar Fulani ta Miyetti Allah ta fitar da jerin sunayen Fulani 131 da suka mutu sannan ta kuma bayyana cewa an gano gawarwakin Fulani 66 yayin da sauran gawarwakin wasu Fulani 65 suka bace. Wani hari da wasu ‘yan bindiga da ake kyautata zaton Fulani ne suka kai kan Ungwar Bardi, ya kashe mutane 11 a Adara. Su kuma ‘yan bindigar Adara sun kaiwa Fulani hari. Daga baya ƙungiyar Miyetti Allah ta bayyana cewa an binne mutane 66 a cikin kaburbura sannan wasu 65 sun bata. 

Wasu majiyoyi kamar ƙungiyar Kiristoci ta Najeriya, sun bayyana cewa gwamnan ya yi karya. Haka ma Hukumar bayar da agajin gaggawa ta kasa ta musanta hakan. Sai dai an nuna wasu daga cikin kaburburan da aka binne Fulanin da aka kashe a cikin su ga jaridar Premium Times. 

Mazauna yankin sun yi ikirarin cewa an fara kai harin ne a matsayin ramuwar gayya a watan Oktoban 2018 tsakanin Kirista da Musulmi a Kajuru wanda ya yi sanadiyar mutuwar mutane 55 baki ɗaya. Daga cikin waɗanda suka mutu, 22 yara ne, yayin da wasu 11 kuma mata ne. Rikici a gab da lokutan zaɓe ya zama ruwan dare a Najeriya. An kashe ɗaruruwan mutane a rikicin da ya biyo bayan zaɓen 2011.  

Aƙalla mutane 29 ne aka ruwaito an kashe a wani hari da aka kai a ƙauyen Karamai na Kajuru a ranar 26 ga Fabrairu, 2019. Harin dai ana zargin Fulani ne na matsayin ramuwar gayya ga rikicin da ya ɓarke a baya inda aka kaiwa Fulani hari. Bayan yan kwanaki Gwamnan ya tabbatar da adadin waɗanda suka mutu ya ƙaru zuwa 40.

Ƙungiyar haɗin kai akan kashe kashen Kajuru ta bayyana a ranar 18 ga watan Maris cewa tun daga lokacin mutane 130 ne aka kashe a wasu hare-haren ramuwar gayya kan kisan kiyashin da El-Rufai ya sanar.

Duba kuma 

 Jerin kisan kiyashi a Najeriya
 Rikicin Zangon Kataf, 1992

Manazarta 

2019 Kashe-kashe a Najeriya
Tarihin Jihar Kaduna
Jihar Kaduna